**Detský domov**

 **Ul. Kalinčiakova 4295, 955 01 Topoľčany**

 Výročná správa r.2017



 **Základné identifikačné údaje:**

|  |  |
| --- | --- |
| **Názov zariadenia :**  | **Detský domov**  |
| Sídlo : | Topoľčany, ul. Kalinčiakova 4295, 955 01 Topoľčany |
| Kraj :  | Nitriansky |
| IČO : | 340 154 34 |
| DIČ:  | 2021550223 |
| Štatutárny zástupca :  | Mgr. Viera Miklašová, riaditeľka DeD |
| Kontakt :  | +421 905 234 066 |
| E-mail / webová stránka :  | riaditelka@dedtopolcany.sk /www.dedtopolcany.sk |
| Kapacita DeD  | 35 |
| **Počet samostatných skupín**  | **4** |

 **História a vývoj zariadenia :**

1.12.1994 : Vznik detského domova internátneho typu

 Miesto : obec Súlovce

 Počet skupín : 2 /24 detí

2000 – 2005 : Transformácia 1.etapa :

 Cieľ : transformácia zariadenia z internátneho typu na rodinný typ

 Priestorové podmienky: odchod z KB Súlovce a komplexná rekonštrukcia objektu

 materskej školy v Topoľčanoch

 Personálne podmienky : prevádzkoví zamestnanci transformovaní na pomocných

 vychovávateľov, vytvorenie pozície psychológ

 Počet vytvorených samostatných skupín : 2/20 detí

 Miesto : Kalinčiakova 4295, 955 01 Topoľčany

2006- 2014 : Deinštitucionalizácia

 Priestorové podmienky : kúpa 2 rodinných domov

 Miesto : Topoľčany, Muškátová a Narcisová ul.

 Delimitácia detí s NÚS v špeciálnych školách do DeD

 Počet vytvorených samostatných skupín : 3/ 29 detí

 Počet vytvorených špecializovaných samostatných skupín : 1/8

 Počet profesionálnych rodín : 1/ 2 deti

 Vznik špecializovanej samostatnej skupiny pre obete organizovaného zločinu

 Stav k 31.12.2014 : CENTRUM DETÍ

2015-2017: Deinštitucionalizácia

 Priestorové podmienky : kúpa rodinného domu

 Miesto : Topoľčany, ul. Snežienkova

 Počet vytvorených samostatných a špecializovaných skupín: 3/27 + 1/8

 Stav k 31.12.2017 : DOMOV DETÍ

 **Kmeňová kniha detí od 1.10.1994 do 31.12.2017 :**

|  |  |  |  |
| --- | --- | --- | --- |
| **Celkový počet detí**  | **Zabezpečenie rodinného prostredia**  |  **Premiestnenie do iného**  **zariadenia** |   **Dospelosť** |
|  | Sanácia rodiny | NRS- PS a adopcia  | Iný DeD |  Reedukačné  centrum  |   | a)osamostat-nenie | b)DSS |
| 217 | 67 | 23 | 19 | 16 | 56 | 51 | 5 |
| 100% |  31 | 10,6 | 8,8 | 7,4 | 25,9 | 23,1 | 2,4 |

 **Priemerná dĺžka pobytu detí v zariadení od r. 2011 do 31.12.2017:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Roky**  | 2011 | 2012 | 2013 | 2014 | 2015 | 2016 | **2017** |
| **Priemerná dĺžka pobytu** | 4,96 | 4,64 | 4,24 | 3,7 | 3,26 | 3,88 | **4,03** |
| Počet odídených detí | 4 | 15 | 23 | 21 | 6 | 7 | **7** |
|  Dôvod ukončenia :  |
| Sanácia  | 1 | 3 | 11 | 7 | 3 | 5 | **2** |
| NRS | 0 | 2 | 0 | 6 | 0 | 0 | **0** |
| Plnoletosť  | 1 | 6 | 9 | 5 | 1 | 2 | 3 |
| Premiestnenie do RC | 0 | 2 | 2 | 2 | 1 | 0 | 1 |
| Premiestnenie do iného DeD | 2 | 2 | 1 | 1 | 1 | 0 | 1 |

 **STRATEGICKÉ CIELE DETSKÉHO DOMOVA :**

1. Rozvojom, podporou a následným hodnotením riadiť zamestnancov a procesy v zariadení tak, aby výsledkom bola primeraná spokojnosť dieťaťa a naplnené jeho individuálne potreby

hodnoty: spolupráca, odbornosť, tímovosť,  otvorená komunikácia, citlivý prístup

1. V čo najväčšej možnej miere vytvárať rodinné podmienky tak, aby bol zabezpečený potrebný rozvoj dieťaťa a jeho samostatnosť, ak pobyt v detskom domove pretrváva až do dospelosti

hodnoty : záujem, individuálny prístup, kvalita, bezpečie, rešpekt osobnosti, stabilita, empatia

1. Zapájať rodiny k spolupráci s cieľom vytvorenia rodinných podmienok vhodných pre návrat dieťaťa do rodiny - sanácia, náhradná rodinná starostlivosť

hodnoty : akceptácia, podpora, otvorenosť, odpustenie

1. Prizývať k spolupráci a spolupracovať so zainteresovanými subjektmi na zákonom stanovených postupoch práce s dieťaťom a jeho rodinou

hodnoty : prínos, iniciatíva, otvorenosť, uplatnenie v praxi



**STRATEGICKÝ CIEĽ Č.1 :**

|  |  |
| --- | --- |
| Počet zamestnancov  | **33** |
| Počet zamestnancov zaradených do Plánu vzdelávania  | **31** |
| Počet zamestnancov zaradených do Plánu kontinuálneho vzdelávania  | **2** |
| Počet zamestnancov zaradených do Programu supervízie  | **28** |

**Plán kontinuálneho vzdelávania 2018 :**

|  |  |
| --- | --- |
| Druh vzdelávania  | Zamestnanec  |
| Adaptačné vzdelávanie  | 1 – psychológ  |
| Kvalifikačné - pedagogika sociálne a emocionálne narušených  | 2 – vychovávatelia  |

**Program supervízie 2018 :**

|  |  |  |  |  |
| --- | --- | --- | --- | --- |
| Mesiac  | Supervízor  | Supervidovaní  |  Realizácia  | Čerpanie FP |
| Január  | I. Galová  | - |  | 0, 00 |
| Február  | I. Galová  | - |  | 0, 00 |
| Marec  | I. Galová  | - |  | 0, 00 |
| Apríl  | I. Galová  | - |  | 0, 00 |
| Máj  | I. Galová  | - |  | 0, 00 |
| Jún  | I. Galová  | 4 vychovávatelia + 1 psychológ  | 26.6.2017 | 150,00 |
| Júl  | I. Galová  | 5 vychovávateľov  | 10.7.2017 | 150,00 |
| August  | I. Galová  | - |  -  | 0,00 |
| September  | I. Galová  | 4 vychovávatelia + 1 psychológ | 18.9.2017 | 150,00 |
|  | Z. Fabryová  | 12 vychovávateľov+ 2 SP + 1 psychológ  | 21.9.20174 | 175,00 |
| Október  | I.Galová  | 4 vychovávatelia + 1 psychológ + 1SP  | 23.10.2017 | 180,00 |
| November  | I. Galová  | - |  | 0, 00 |
| December  | I.Galová  | 3 vychovávatelia + 1 psychológ + 1SP  | 23.10.2017 | 150,00 |
| SPOLU  |  |  |  | 955,00 |

Finančné prostriedky určené na supervíziu ................... 1 400,00 EUR

Vyčerpané finančné prostriedky ...................................... 955, 00 EUR

Nevyčerpané finančné prostriedky..................................... - **445, 00 EUR**

Finančné prostriedky boli použité na vzdelávanie zamestnancov v zmysle Plánu vzdelávania pre úsek starostlivosti o deti a na vzdelávanie zamestnancov ekonomicko-prevádzkového úseku.

**Plán interného vzdelávania zamestnancov 2018 :**

|  |  |  |  |  |  |
| --- | --- | --- | --- | --- | --- |
| **Mesiac** | **Téma** | **Lektor :**  | **Účastník :** |  **Realizácia**  | **Čerpanie**  |
| **Priebežne 2017**  | Špecifické potreby detí  | Paed.Dr. Ceralová  | ÚSoD | Marec 2017 |  |
| **Január 2017**  | Odb. prednáška venovaná prevencii obchodovania  | SCK Dotyk | ÚSoD | 19.1.2017  |  - |
| **Marec 2017** | Vzťahová väzba – Mgr. Strapoňová  | OZ Kvapka | psychológ | 22.3.2017 |  **85, 00** |
| **Apríl 2017**  | Výklad Koncepcie a Transformačného plánu DeD | Mgr. Viera Miklašová  | ÚSoD | 6.2.-7.2 2017  |  - |
|  | Nakladanie s majetkom štátu  | PROEKO | Ing. Havelka  | 07.04.2017 |  **69,00** |
| **Máj 2017**  | Transkulturálny prístup – výchova ku kultúrnej citlivosti  | CVEK Bratislava  | ÚSoD | Neuskutočnené  |  - |
| **Máj 2017**  | Sociálnopatologické javy a výchova detí  | PhDr. Juraj Krajčí  | ÚSoD | 17.5. 2017  |   - |
| **Jún 2017**  | Psychiatrická liečba – kedy áno, kedy nie.  | MuDr. Kmeťová  | ÚSoD | Neuskutočnené  |   - |
| **Júl 2017** | Agresia a agresivita detí v predškolskom a mladšom školskom veku  | PhDr. Jan Svoboda  | ÚSoD | 18.-19.7.2017a 24.7.2017  | **555,00****150,00** |
| **September 2017** | Štandardy starostlivosti o deti v detskom domove  | Mgr. Zuzana Fabryová  |  | Supervízia  |  |
|  | Verejné obstarávanie  | PROEKO  | Krumpárová | 22.9.2017 | **40,00** |
|  | E-gowerment  | PROEKO | EPÚ  | 27.9.2017 | **207,00** |
| **Október 2017**  | Konferencia Mosty k rodine | Úsmev ako dar  |  | 25.-26-10.2017 | **320,00** |
| **November 2017**  | Výchova dieťaťa s traumou  | OZ Slniečko  |  | Neuskutočnené  |   - |
|  | Ochrana osobných údajov  | PROEKO | Miklašová  | 21.11.2017 | **79,00** |
| **Spolu**  |  |  |  |  | **1 505,00** |

**Vysvetlivky: ÚSoD – úsek starostlivosti o deti**

Finančné prostriedky určené na vzdelávanie ................................................. 825,00

Vyčerpané finančné prostriedky .....................................................................1 505,00

Rozdiel **..................................................................... + 680,00**

**Plán porád, pracovných stretnutí a metodických dní 2017 :**

|  |  |
| --- | --- |
| **Gremiálne porady** | 16. januára 2017, 26.júna 2017, 27.12.2017 |
| **Rodinné porady** | 6.-7.februára 2017, 8.-9.marca 2017, 4.mája. a 11.-12.mája 2017, 21.-22.augusta a 24.augusta 2017, 28.-29.novemmbra 2017  |
| **Pracovné porady a pracovné stretnutia s vybranými skupinami zamestnancov** | 20.januára 2017 – odborný tím, 13.februára 2017 – koordinátori, 23.februára a 1.marca 2017 – pomocní vychovávatelia, 6.marca 2017 – EPÚ, 8.marca 2017 – vychovávatelia, 16.marca 2017 – koordinátori, 5.apríla a 5.mája – koordinátori a gazdinky k samohospodáreniu na Vnútornému poriadku, 10.júla 2017- EPÚ a sociálne pracovníčky, 11.novembra 2017 – koordinátori Program pre dieťa |
| **Metodické dni**  | 10.januára 2017 Liptovský Hrádok -samohospodárenie , 15.marca 2017 a 21.marca 2017 liečebno -výchovná starostlivosť - Koordinátori a odborný tím PaedDr. Ceralová, 23.augusta .2017 Liptovský Hrádok vedenie ekonomickej agendy  |

**STRATEGICKÝ CIEĽ Č.2:**

**V čo najväčšej možnej miere vytvárať rodinné podmienky tak, aby bol zabezpečený potrebný rozvoj dieťaťa a jeho samostatnosť, ak pobyt v detskom domove pretrváva až do dospelosti**

**Priestorové podmienky pre deti a MD :**

|  |  |  |  |  |  |
| --- | --- | --- | --- | --- | --- |
| **Budova**  | **Lokalita**  | **Adresa**  | **Kontakt**  | **Majiteľ /správca**  | **Výmera v m2**  |
| RD | Topoľčany  | Narcisová 2076/1 | 905 489 562 | SR-DeD | 854 |
| RD | Topoľčany | Muškátová 2653/42 | 905 779 573 | SR-DeD | 540  |
| RD | Topoľčany | Snežienková 2592/27 | 905 789 796 | SR-DeD | 577  |
| RD 1 | Topoľčany | Kalinčiakova 4295 - CD | 905 789 197 | SPF | 560 |

Detský domov je domovom detí. Deti žijú v rodinných domoch, ktorých výchova sa približuje výchovným metódam a postupom v rodinnej forme. V jednom dome žijú deti vo veku od narodenia do 18 rokov, ak mladý dospelý študuje, zotrváva v detskom domove. Detský domov upravuje podmienky poskytnutia priestorových podmienok pre mladých dospelých nasledovne: mladí dospelí (ďalej len MD) majú byť vedení k samostatnému spôsobu života, aby zvládli po odchode z detského domova štandardné životné podmienky – majú zvládnuté varenie, pranie, žehlenie, vedia sa starať o svoje veci a svoje životné prostredie, vedia primerane narábať s poskytnutými financiami (vyjdú z poskytnutého preddavku), vedia sa slušne správať k širšiemu sociálnemu prostrediu (dodržiavanie nočného pokoja, slušné správanie k susedom, úprava okolo bytu), vedia sa orientovať na úradoch a pri hľadaní práce. MD majú mať zabezpečenú možnosť pripravovať sa na samostatný život v samostatnom priestore, a to buď v samostatnej skupine pre MD alebo v prenajatých priestoroch, pričom je nutné prihliadať individuálne na schopnosti každého MD.

Podľa týchto požiadaviek sa pristupuje k MD dvoma spôsobmi :

1. mladí dospelí, ktorí majú znížený intelekt (navštevujú ŠŠ alebo Praktickú školu) a nie sú schopní primerane samostatne sa o seba starať, prípadne je prognóza ich osamostatnenia premiestnenie do DSS, nie sú premiestňovaní do samostatného bytu alebo skupiny pre MD, teda zostávajú v samostatnej resp. špecializovanej samostatnej skupine.
2. mladí dospelí, ktorí sú schopní sa samostatne o seba starať a majú prognózu osamostatnenia do spoločnosti resp. do Domu na pol ceste, sú premiestení do prenajatého bytu (RD), kde sú sprevádzaní sociálnym pracovníkom a vedení k samostatnosti.

**Počet detí a MD:**

|  |  |  |
| --- | --- | --- |
| Počet detí  |  | V tom MD : |
| Počet detí k 31.12.2016  | 30 | 1 |
| Počet prijatých detí 2017 | 8 | 0 |
| Počet prepustených detí 2017 | 7 | 0 |
| Počet detí k 31.12.2017 | 31 | 2 |

Detský domov má vypracované pravidlá , ktoré poznajú a dodržiavajú všetci zamestnanci. Dieťa je s pravidlami oboznámené a rozumie im. Dieťa pozná zamestnancov skupiny. Stabilné a bezpečné prostredie je zabezpečované aj tým, že v skupine/PR sa striedajú deti len v nevyhnutných prípadoch. So zmenami musia byť deti oboznámené, musia rozumieť dôvodom zmien. Detský domov má vypracované plány prevencie, šikanovania, obchodovania s ľuďmi, zneužívania návykových látok, rizikového sexuálneho správania a iných sociálno-patologických javov a vedie záznamy o realizovaných aktivitách plánu prevencie. Zamestnanci poznajú postupy pri riešení šikanovania, násilia a zneužívania. Vedia identifikovať ich prejavy a prijímať potrebné opatrenia. Zamestnancami je rešpektované právo dieťaťa na súkromie. Deťom je umožnená úschova cenných vecí v uzamknutých priestoroch, dohoda o úschove je zdokumentovaná. Dieťa si môže vybrať oblečenie, skrášliť prostredie v izbe a iných priestoroch, o svojich predstavách vedie diskusie. V detskom domove je rešpektovaná sexualita dieťaťa. Je podporované vo svojej identite, kultúrnom a náboženskom prejave. Dieťa vie, na koho sa môže obrátiť, ak sa cíti ohrozené alebo šikanované. Zamestnanci detského domova poznajú význam vzťahovej väzby pre dieťa a vytvárajú také podmienky ,aby dieťa bolo podporované vo vytváraní si vzťahu alebo intenzívneho udržiavania kontaktov so vzťahovou osobou. Sprevádzajúci vychovávateľ je pre dieťa podporným a ochraňujúcim, dokáže identifikovať jeho potreby. V detskom domove je kultúra otvorenej a bezpečnej komunikácie, zamestnanci nezneužívajú dôverné informácie. Dieťa vie, na koho sa môže obrátiť, keď má problémy alebo sa chce zdôveriť. Dieťa vie, aké sú kompetencie dospelých ľudí, ktorí mu pomáhajú a podporujú ho. Dieťa má prístup k inštitúciám poskytujúcim elektronické poradenstvo a ochranu.

**Súrodenecké skupiny :**

|  |  |
| --- | --- |
| **Počet súrodeneckých skupín**  | **5** |
| Počet nerozdelených súrodeneckých skupín  | 1.skupina – 9 súrodencov 2.skupina – 3 súrodenci 3.skupina – 2 súrodenci 4.skupina – 2 súrodenci 5.skupina – 2 súrodenci  |
| Počet rozdelených súrodeneckých skupín  | 9 |
| Počet detí bez súrodencov | 1 |

Detský domov má prehľad o súrodencoch dieťaťa, aktívne získava nové informácie o súrodencoch dieťaťa, ktorí nežijú v detskom domove a pravidelne ich odovzdáva dieťaťu. Detský domov diagnostikuje kvalitu súrodeneckých väzieb, predovšetkým za účelom ich sanácie a podpory. Súrodencov oddeľuje len v odôvodnených prípadoch so zachovaním čo najčastejších kontaktov medzi súrodencami.

**Školy - počet detí k 31.12.2017:**

|  |  |
| --- | --- |
| Druh školy  | Počet detí  |
| Materská škola  | 6 |
| Základná škola  | 21 |
| Stredná škola  | 3 |
| Konzervatórium  | 1 |

Detský domov rozvíja schopnosti a zručnosti dieťaťa na základe diagnostiky odborným tímom. Zabezpečuje školskú dochádzku a prípravu na budúce povolanie takého typu, ktorý vhodne rozvíja schopnosti a zručnosti dieťaťa, je v súlade s jeho plánovanou budúcnosťou. Dieťa má možnosť využívať voľno časové aktivity v priestoroch detského domova i mimo neho v súlade so svojimi záujmami a schopnosťami. Detský domov si v pláne výchovnej práce s dieťaťom stavia realistické a konkrétne ciele, ktoré zodpovedajú schopnostiam,  záujmom a potrebám dieťaťa. Detský domov systematicky komunikuje so školskými a voľno časovými zariadeniami pri riešení problémov dieťaťa. Detský domov komunikuje s triednymi učiteľmi a výchovnými poradcami, resp. vedením školy pravidelne a operatívne rieši výchovno-vzdelávacie problémy detí. Školské zariadenia sú informované o kontaktnej osobe, na ktorú sa môžu v prípade potreby obrátiť. Vychovávateľ dieťaťa sa zúčastňuje triednych aktívov rodičov.

**Vytvorenie a realizácia dlhodobých preventívnych programov pre deti :**

Preventívny program je strategický plán realizácie preventívnych aktivít počas roka, ktorý vychádza z monitoringu a diagnostiky detí umiestnených do detského domova. Preventívne aktivity považujeme za vhodnú formu intervencie, rešpektujúcu cieľovú skupinu z hľadiska veku, mentálnych schopností a potrieb. Zabezpečíme pre deti Program zameraný na prevenciu drogových závislostí, predchádzanie všetkých foriem násilia, diskriminácie, rasizmu, xenofóbie, intolerancie, program v oblasti zdravého spôsobu života a Program SPV.

|  |  |  |
| --- | --- | --- |
| **Témy :**  | **Termín :**  | **Lektor**  |
| Obchodovanie s ľuďmi  | Január / marec2017  | OZ Dotyk , DeD |
| Sexuálna výchova  | Marec 2017 | MuDr. Trizma  |
| Sociálno-patologické javy – fajčenie, alkohol, drogy, nelátkové závislosti. | **Apríl – máj** **19.4., 25.4.,26.4., 4.5.2017**  | PhDr. Juraj Krajčí  |
| Doplniť témy  | Máj 2017 | ÚP Topoľčany  |
| KOZMOVE DOBRODRUŽSTVÁ - o deťoch pre deti a dospelých  | júl – august 2017 | Centrum SLNIEČKO |

**Záujmová činnosť detí :**

Rozvoj talentu detí a efektívne využitie voľného času vedie deti k zdravému spôsobu života, rozvíja vôľové a charakterové vlastnosti detí, podporuje ich zdravé sebavedomie a pomáha integrácii do spoločnosti spolužiakov, priateľov a následne do celej spoločnosti. Deti majú ťažkosti vydržať na krúžku, prestane ich baviť, ak nezodpovedá ich predstavám , ktoré majú o krúžku, majú problém rešpektovať pokyny vedúceho krúžku.

**Realizovanie inkluzívných aktivít a integračných aktivít :**

Každý človek je formovaný prostredím, z ktorého pochádza. Deti majú množstvo identít, ktoré sa na seba postupne vrstvia. Ak tieto identity nevidíme, nevnímame deti v ich komplexnosti. Vyňatie dieťaťa z jeho rodiny a príchod do detského domova môže byť pre neho kultúrnym šokom ako presťahovanie sa do inej krajiny. Zamestnanci nemusia byť dostatočne citliví na rôznorodosť detí, ktoré sú im zverené (sociálne prostredie, kultúra rodiny, etnicita, národnostná menšina ap.), Samotné deti sa hanbia za svojich rodičov, svoj pôvod, za to, za farbu pleti – v realite sa to prejavuje tak, že chcú mať vedúce postavenie vo vzťahu, sú kritickí, nevedia sa prispôsobiť, nevedia odpustiť chybu, nemajú vôľové vlastnosti, vytrvalosť riešiť ťažkosti.

|  |  |
| --- | --- |
| **Aktivity :**  | **Termín**  |
| Oboznámiť zamestnancov so zásadami transkultúrneho prístupu v práci s deťmi s odlišnej kultúry  |  |
| Zrealizovať Súťaž v detskom domove na tému KTO SOM? KAM PATRÍM? – kresby, výrobky prezentovať v Mestskej galérii za účasti pozvaného rómskeho aktivistu  | Od 5/2017 do 8/2017  |
| **Aktivity detí v samostatnej skupine :**  |  |
| Adopcia na diaľku – zvierací útulok  | Priebežne 2017  |
| Spolupráca s Domovom dôchodcov - úcta k starším ľuďom | Máj a október  |
| Čistota životného prostredia + zoznámenie s históriou Slovenska – Oponický hrad Spolupráca s Domovom dôchodcov - úcta k starším ľuďomStretnutia s deťmi z rodín na multifunkčných detských ihriskách  | Jún Júl |
| Čistenie prírody spojené s opekačkou Spolupráca s Domovom dôchodcov - úcta k starším ľuďom | apríl – máj október  |

**Realizovanie spoločných aktivít detí a zamestnancov :**

Január – sánkovačka

Február – krátke vychádzky do okolitých parkov

Marec – príprava darčekov ku Dňu žien

Apríl- návšteva kina s film. predstavením Šmolkovia, návšteva cirkusu Budapešť

Máj – stavanie mája, návšteva divadelného predstavenia LAKOMA STORY v Nitre

Jún – športové hry v mestskom parku, beseda s pani Kaicovou s Kresťanského spoločenstva

Júl – august – letné tábory, kúpanie, zábava

September - návšteva cirkusu Ales

Október – návšteva mestskej galérie, mestskej plavárne

November – návšteva kina

December – Mikuláš v Spoločenskom dome, Daruj hračku kamošovi – vianočná akcia Adry, Mikuláš s čertom v DeD, Vianoce v detskom domove

**Letné tábory :**

Deti, ktoré netrávili leto v rodinnom prostredí sa zúčastnili letného tábora v Očkolandii.

**STRATEGICKÝ CIEĽ Č.3 :**

**Zapájať rodiny k spolupráci s cieľom vytvorenia rodinných podmienok vhodných pre návrat dieťaťa do rodiny - sanácia, náhradná rodinná starostlivosť**

Dieťa je umiestnené do detského domova vo vzdialenosti najviac 50 km od svojej pôvodnej rodiny, ak je to v jeho najlepšom záujme . Pre udržiavanie a podporu kontaktov s príbuznými a blízkymi osobami dieťaťa, detský domov v spolupráci s orgánom sociálnoprávnej ochrany detí a sociálnej kurately zabezpečujú umiestnenie dieťaťa , čo najbližšie k pôvodnému prostrediu, z ktorého bolo dieťa vyňaté Detský domov na základe informácií z SPODaSK a na základe šetrení v rodine dieťaťa umožňuje návštevy dieťaťa v prirodzenom prostredí a telefonický a písomný kontakt s príbuznými a blízkymi osobami. Dieťa je po príchode do detského domova informované o možnosti kontaktu s príbuznými a blízkymi osobami. Dôvodom na obmedzenie kontaktu dieťaťa s príbuznými a blízkymi osobami môže byť len negatívny vplyv týchto kontaktov na dieťa, ktorý musí byť zdokumentovaný vo vyhodnoteniach kontaktov dieťaťa s príbuznými a blízkymi osobami. Detský domov vytvára podmienky na prácu s biologickou rodinou dieťaťa a jej rôznych foriem(pobytová forma). Aktívne prizýva rodinu a blízke osoby dieťaťa k prípadovým konferenciám a plánovaniu.

**Motivácia rodičov k zrušeniu ústavnej starostlivosti a kontakty s dieťaťom :**

|  |  |  |  |
| --- | --- | --- | --- |
| **Kat.**  | **Konanie rodičov**  | **Dieťa**  | **Rodičia /jeden rodič dieťaťa** |
| I. | Rodičia (alebo aspoň jeden z nich) aktívne prejavujú záujem o dieťa. Žiadajú dieťa na pobyt, keď je toto doma, venujú sa mu. Snažia sa o zrušenie ústavnej starostlivosti zmenou podmienok v rodine. |  |  |
|  |  | **Spolu : 5 detí** | **Spolu : 3 rodičia**  |
| II. | Rodičia (alebo aspoň jeden z nich) pravidelne prejavujú záujem dieťa. Dieťa chce a môže chodiť na pobyt k rodičom. Rodičia však nežiadajú o zrušenie ústavnej starostlivosti. (Pravidelný kontakt = 1x mesačne až 1x za 3 mesiace ) |   |  |
|  |  | **Spolu : 14 detí**  | **Spolu : 6 rodičov**  |
| III. | Kontakt rodičov (alebo jedného z nich ) je nepravidelný, dlhé pauzy v kontakte. Rodičia neposkytujú adekvátne rodičovské vzory, preto nie je možné zveriť im deti na pobyt. Dieťa chce chodiť k rodičom, ale skôr kvôli tomu, aby mohlo ísť preč z domova, prípadne dieťa nechce chodiť na pobyt k rodičom.(Nepravidelný kontakt= 1x za pol roka a menej) |   |  |
|  |  | **Spolu : 8 detí**  | **Spolu : 10 rodičov**  |
| IV.  | Rodičia nenavštevujú dieťa v detskom domove, s dieťaťom majú kontakt len vtedy , keď je vyvolaný a zabezpečený zariadením.  |  |   |
|  |  | **Spolu : 1 dieťa** | **Spolu : 2 rodičia**  |
| V.  | Deti bez rodinného zázemia, nemajú žiadny kontakt s rodinou, táto odmieta všetky snahy zariadenia(žiadny kontakt) |  |  |
|  |  | **Spolu : 5 detí**  | **Spolu : 9 rodičov**  |

|  |  |  |
| --- | --- | --- |
|  | **Cieľ – bližšie špecifikovaný**  | **Počet detí** |
| **1.** | Sanácia – návrat dieťaťa do rodinného prostredia  | 2 |
| **2.** | NRS  | 0 |
| **3.**  | Dospelosť  | 3 - návrat do biologickej rodiny  |
| **4.** | Udržiavanie, úprava a zlepšovanie vzťahov s rodičmi  | 31 |

|  |  |
| --- | --- |
| **Príprava a realizácia prípadových konferencií**  | **Počet**  |
| Počet uskutočnených prípadových konferencií za rok 2017 | 25 |
| Počet uskutočnených stretnutí rodinného kruhu za rok 2017 | 0 |

Dieťa je podporované vo vytváraní vzťahu s fyzickými osobami, ku ktorým má blízky vzťah Detský domov pozná osoby blízke dieťaťu a aktívne s nimi spolupracuje aj pri plánovaní budúcnosti dieťaťa. Vytvára podmienky pre dieťa na nadväzovanie a udržiavanie blízkych a priateľských vzťahov aj mimo detského domova.

|  |  |  |
| --- | --- | --- |
| Počet detí, ktoré majú aktívny podporný vzťah  | Počet detí, ktoré mali podporný vzťah, ale je aktuálne pasívny  | Počet detí, ktoré nemajú podporný vzťah  |
| 19  | 5 | 8 |

V kmeňovej budove detského domova sa kúpou rodinného domu vytvorili priestory na vykonávanie ambulantnej sociálnej práce. V týchto priestoroch je možné vykonávať podľa potreby aj prípadové konferencie a stretnutia rodinného kruhu. Pobytové priestory pre prácu s rodinou, vrátane sociálneho zariadenia, sú vytvorené, avšak vzhľadom k skutočnosti, že v kmeňovej budove je aj administratíva, je nutné zabezpečiť oddelenie pobytového priestoru pre rodičov od ostatných častí detského domova.

**STRATEGICKÝ CIEĽ Č. 4 :**

**Prizývať k spolupráci a spolupracovať so zainteresovanými subjektmi na zákonom stanovených postupoch práce s dieťaťom a jeho rodinou**

**Šírenie dobrého mena**

Postup do celoslovenskej prehliadky detí z detských domovov v Bratislave na Najmilšom koncerte

Výhra v súťaži Filipa Polca

Postup do celoslovenských športových hier detí z detských domovov

**Prizývanie k spolupráci odbornú verejnosť**

Úzka spolupráca s akreditovaným subjektom SPDDD Úsmev ako dar v príprave mladých dospelých na proces osamostatňovania sa odchovancov z detských domovov a odborníkmi v práci s mladými dospelými

Spolupráca so zástupcami Mestskej polície v Topoľčanoch v oblasti prevencie šikanovania a trestnoprávnej zodpovednosti maloletých detí

Spolupráca s odborným lekárom so špecializáciou v odbore gynekológia v oblasti

Spolupráca s obecnými úradmi

Prezentácia zamestnancov na poradách zriaďovateľa